***Напомена:***

Понуђачи су **НИСУ ОБАВЕЗНИ да доставе овај предлог текста уговора уз понуду.**

|  |
| --- |
| Description: mali grb kolorni  **Република Србија**  **МИНИСТАРСТВО ПОЉОПРИВРЕДЕ,**  **ШУМАРСТВА И ВОДОПРИВРЕДЕ**  **Број: \_\_\_\_\_\_\_\_\_\_\_\_**  **Датум: ................ 2025. године**  Немањина 22-26  Б е о г р а д |

**ПРЕДЛОГ ТЕКСТА УГОВОРА**

*Уговорне стране:*

**1. Република Србија - Министарство пољопривреде, шумарства и водопривреде, Београд, Немањина 22-26,** порески идентификациони број 108508191, матични број: 17855140, које представља \_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Наручилац),

***и***

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у**

**\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, порески идентификациони број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Добављач)**

*Уговорне стране сагласно констатују следеће чињенично и правно стање:*

**1.** У складу са чланом 27, став 1, тачка 1) Закона о јавним набавкама („Службени гласник РС“ број 91/2019 и 92/23) и одредбама Директиве о уређивању поступака набавки у Министарству пољопривреде, шумарства и водопривреде број 003528163 2024 14840 002 003 405 001 00 001 од 23.12.2024. године, Наручилац је спровео поступак изузете набавке која је у Интерном плану изузетих набавки за 2025. годину предвиђена под редним бројем 20.

**2.** Документација о набавци, која садржи Позив за учешће у предметном поступку изузете набавке, Образац понуде са описом предмета набавке и предлог текста уговора је упућена путем електронске поште, на адресе \_\_\_\_ привредних субјеката дана \_\_\_\_\_\_\_\_\_ 2025. године.

**3.** Добављач је доставио **самостално/заједничку/са подизвођачем** понуду број \_\_\_\_\_\_\_ од \_\_\_\_\_2025. године која у потпуности одговара спецификацији/опису предметa набавке и не која се налази се у прилогу уговора и представља његов саставни део.

**4.** Лице које спроводи набавку је, дана \_\_\_\_\_\_.2025. године, сачинило Извештај о спроведеном поступку предметне изузете набавке, којим је предложило закључење уговора са именованим добављачем.

***Предмет уговора***

**Члан 1**

Предмет уговора је регулисање међусобних права и обавеза у вези са набавком 15 комада SSD дискова за потребе Наручиоца и то: \_\_\_\_\_\_\_\_\_\_\_\_\_\_\_\_\_\_ **(*марка, тип, произвођач - биће преузето из понуде*).**

Предмет јавне набавке је ближе одређен у делу I Обрасца понуде (Опис предмета набавке)*,* који представља саставни део уговора.

Предметна добра испоручују се у свему у складу са понудом Добављача број \_\_\_\_\_\_\_\_\_ од \_\_\_\_\_\_\_\_\_\_\_\_ 2025. године **(*биће преузето из понуде*)** и условима и захтевима Наручиоца садржаним документацији о набавци.

***Вредност уговора и цена***

**Члан 2**

Укупна вредност предмета набавке износи **\_\_\_\_\_\_** динара без обрачунатог пореза на додату вредност **(*биће преузето из понуде*)** односно **\_\_\_\_\_\_\_\_\_\_** динара са обрачунатим порезом на додату вредност. **(*биће преузето из понуде*)**

Јединична цена\_\_\_\_\_\_\_износи **\_\_\_\_\_\_\_\_** динара без обрачунатог пореза на додату вредност **(*биће преузето из понуде*)**односно \_\_\_\_\_\_\_ динара са обрачунатим порезом на додату вредност. **(*биће преузето из понуде*)**

Наведена јединична цена се не може увећавати.

***Начин и услови плаћања***

**Члан 3**

Плаћање се врши по испоруци, у року од дана \_\_\_ **(*биће преузето из понуде*)** од дана пријема рачуна путем СЕФ-а.

Уколико Наручилац захтева или одобри сукцесивну испоруку предметних добара, Добављач је овлашћен да рачун достави након сваке испоруке.

Рачун се сачињава у складу са одредбама у складу са одредбама Закона о порезу на додату вредност, Зaкoна o eлeктрoнскoм фaктурисaњу ("Сл.глaсник РС", бр. 44/2021, 129/2021, 138/2022, 92/2023 и 94/2024) и осталих односних позитивнх прописа и уз који је приложена копија документа из које је видљив број испоручених предметних добара, наведених по називу.

Услов за плаћање је сагласност лица које је задужено од стране Наручиоца за праћење реализације овог уговора, која се даје парафирањем рачуна и/или потписивањем одговарајућег интерног документа Наручиоца. Давањем предметне сагласности, лице задужено за праћење реализације овог уговора потврђује да је набавка извршена у свему према захтевима Наручиоца и у складу са одредбама овог уговора.

КЈС овог наручиоца је 14840.

Плаћање се врши на текући рачун који Добављач наведе у рачуну.

**Члан 4**

Средства за реализацију овог уговора су у целости обезбеђена Законом о буџету Републике Србије за текућу годину.

Сва уговорена потраживања Добављача по основу овог уговора, Наручилац може исплатити само до износа расположивог на одговарајућим буџетским апропријацијама.

Наручилац задржава право да плаћање доспеле обавезе изврши у складу са могућностима извршења буџета, имајући у виду расположиве месечне квоте, а Добављач је сагласан да испоручена добра буду плаћена у складу са наведеним могућностима.

***Средства финансијског обезбеђења***

**Члан 5**

Добављач је обавезан да, најкасније уз испоруку, на име средства финансијског обезбеђења **за отклањање грешака у** **гарантном року**, преда Наручиоцу регистровану бланко соло меницу са одговарајућим меничним овлашћењем, с тим да се уз наведено обавезно доставља и копија картона депонованих потписа, оверена од стране пословне банке Добављача.

Средства финансијског обезбеђења за отклањање грешака у гарантном року обухвата период саобразности и период продужене гаранције.

Вредност средства обезбеђења за отклањање грешака у гарантном року утврђује се у износу који одговара висини од **10%** од укупне вредности уговора без обрачунатог пореза на додату вредност.

Средство обезбеђења за отклањање грешака у гарантном року траје 10 (десет) дана дуже од истека продуженог гарантног рока за последње испоручено добро.

**Члан 6**

Уколико Добављач не буде извршавао обавезе у свему према одредбама овог уговора, Наручилац ће активирати достављено средство обезбеђења за отклањање грешака у гарнтном року.

У случају реализације менице, Наручилац је неопозиво и безусловно овлашћен да испуни наведену меницу на начин да изврши уписивање места и датума издавања менице, датум доспећа, укупног износа меничне своте који не може бити већи од износа прецизираног уговором и меничним овлашћењем, а по потреби и других небитних меничних елемената, што значи да се Добављач као менични дужник безусловно и неопозиво одриче права приговора на начин испуњавања менице те да овлашћује Наручиоца као меничног повериоца да безусловно, неопозиво, без протеста и вансудски изврши наплату потраживања по основу овог уговора са рачуна Добављача из новчаних средстава на наведеном рачуну Добављача.

Активирање средства обезбеђења не искључује право Наручиоца на потпуну накнаду штете.

Неискоришћена средства финансијског обезбеђења биће враћена лично, уз достављена овлашћења за повраћај/преузимање меница или, на захтев привредног субјекта, путем поште, у ком случају Наручилац мора менице поништити.

***Начин, рок и место испоруке***

**Члан 7**

Добављач је дужан да изврши испоруку добара у року од \_\_\_\_ дана **(*биће преузето из понуде*)** од дана позива за извршење уговора, који се упућује електронском поштом.

Испорука добара вршиће се на следећу адресу Наручиоца: Нови Београд, Омладинских бригада 1 (пословни објекат СИВ 3).

Суцесивна испорука је могућа на изричит захтев или уз изричит пристанак Наручиоца, с тим да испоруке целокупне тражене количине мора бити извршена у понуђеном/уговореном року.

Рок испоруке се може се продужити сaмo изузeтнo, у случajeвимa вишe силe или услед

доказаних поремећаја на тржишту предметних добара,

Уколико Добављач не изврши предметни посао у уговореном року, Наручилац ће наплатити уговорну казну од 0,5% за сваки дан закашњења, на тај начин што ће испостављени рачун умањити за износ уговорне казне.

**Члан 8**

Наручилац и Добављач ће констатовати преузимање добара, уз састављање одговарајућег записника или потписивањем отпремнице.

У случају уочавања недостатка приликом преузимања добара, овлашћено лице Наручиоца неће преузети такво добро и биће сачињен записник у коме се констатује број преузетих добара, број враћених добара и сви уочени недостаци на враћеним добрима, с тим да је Доваљач обавезан да у наредном року од 2 радна дана испоручи добра која немају недостатке.

Добављач се обавезује да предметно/а добро/а на којима је уочен недостатак замени исправним на начин и у роковима прецизираним овом уговором.

У случају поновљене рекламације, Наручилац задржава право раскида уговора и право на накнаду настале штете.

***Квалитет***

**Члан 9**

Предметна добра испоручују се нова, неоштећена, у стању које омогућава њихово несметано коришћење.

Добављач гарантује да ће испоручити добра која задовољавају све захтеве наручиоца из документације о набавци и техничке и функционалне карактеристике које гарантује произвођач.

Добављач је одговоран за квалитет сваког појединачног добра и сноси обавезу накнаде штете која наступи због евентуалне неадекватно извршене уговорене обавезе.

***Сaoбрaзнoст и гaрaнциja***

**Члан 10**

Испоручена добра морају бити сaoбрaзна угoвoру у смислу одредби Законa о заштити потрошача ("Службени гласник РС", бр. 88/2021), а **прoдaвaц je oдгoвoрaн зa нeсaoбрaзнoст рoбe кoja сe пojaви у рoку oд двe гoдинe oд дaнa прeлaскa ризикa нa пoтрoшaчa.**

У случају да Наручилац утврди несаобразност испоручених добара, обавестиће писаним путем Добављача, који је дужан да поступи у складу са позитивним прописима којима се уређује област трговине и заштите потрошача.

Добављач је обавезан да, при испоруци, представнику Наручиоца преда гаранцију у складу са чл.53, ст. 2 Законa о заштити потрошача и да сачини и Наручуоцу преда гарантни лист у писаном облику.

**Члан 11**

Продужени гарантни рок за свако испоручено/преузето добро износи \_\_\_\_\_\_ година **(*биће преузето из понуде*)** од дана истека саобразности и није краћи од произвођачког гарантног рока.

***Посебна обавеза Добављача***

**Члан 12**

Добављач је дужан да писаним путем обавести Наручиоца о промени било ког података из тачке 7) Обрасца понуде.

Добављач је обавезан да писано обавештење упути без одлагања, а најкасније у року од 3 дана од дана настанка промене.

***Комуникација***

**Члaн 13**

Целокупна комуникација уговорних страна у вези примене одредби овог уговора обављаће се преко особа за праћење извршења уговора, у писаном облику, пре свега електронском поштом, на електронске адресе контакт особа.

Изузетно, у хитним случајевима, комуникација уговорних страна у вези примене одредби овог уговора може се обавити телефоном, с тим да су контакт особе обавезне да информације размењене телефоном потврде и електронском поштом.

Уговорне стране су дужне да, непосредно по потписивању овог уговора, размене писана обавештења која ће садржати податке о контакт особама, бројевима мобилних телефона и електронским адресама контакт особа преко којих се остварује комуникација у вези примене одредби овог уговора.

Контакт особа на страни Наручиоца је истовремено и особа задужена за реализацију уговора/предмета набавке.

Уговорне стране су дужне да, без одлагања, у писаном облику, једна другу обавесте о евентуалној промени контакт особе, електронске адресе контакт особа и/или броја контакт телефона.

***Раскид уговора***

**Члан 14**

Уговор се може споразумно и једнострано раскинути.

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

У случају једностраног раскида уговора, свака уговорна страна може другој уговорној страни доставити писано обавештењe о раскиду уговора уз поштовање отказног рока од 15 (петнаест) дана, с тим да се наведени рок рачуна од дана пријема писаног обавештења.

Наручилац задржава право да једнострано раскине овај уговор уз достављање писаног обавештења, нарочито уколико дође до смањења буџетских средства расположивих у тренутку закључења овог уговора односно уколико буџетска средства, расположива за предметне услуге у току 2025. године, не буду довољна за реализацију уговора.

***Завршне одредбе***

**Члан 15**

Саставни деo овог уговора je Понуда Добављача број \_\_\_\_\_ од \_\_\_\_.2025. године, која садржи Образац понуде са детаљаним описом предмета набавке и начином извршења.

**Члан 16**

Уговор се закључује даном потписивања од стране овлашћених лица уговорних страна.

Све измене и допуне овог уговора врше се у писаној форми, закључењем одговарајућег анекса.

Уговор престаје да важи када обе уговорне стране изврше све своје обавезе .

За све што овим уговором није предвиђено примењиваће се одредбе Закона о облигационим односима у делу који није супротан императивним одредбама прописа којима се уређују буџет и буџетско пословање, Закона о заштити потрошача и осталих релевантних законских и подзаконских прописа.

**Члан 17**

Све евентуалне спорове, уговорне стране решаваће споразумно, тумачењем одредби уговора, захтева Наручиоца из документације о набавци.

Уколико уговорне стране не постигну споразумно решење, спор ће решавати стварно надлежан суд у Београду.

**Члан 18**

Овај уговор је сачињен у 4 (четири) равногласна примерка, по 2 (два) примерка за сваку уговорну страну.